Aquesta segona edició de la Mostra ve marcada per una pandèmia mundial que ha capgirat la nostra societat, la nostra civilització, la nostra vida.
Al petit univers artesà li ha tocat patir de valent.
Però és un sector acostumat a lluitar.
Així que la pandèmia també ve marcada per la resistència d'un grapat d'artesans, directors, productors, institucions, gent del món de l'artesania i del cinema, que han lluitat fins el darrer dia -literalment parlant- per aportar a aquesta mostra els seus documentals.
Documentals on, un any més, podrem veure i descobrir la feina d'artesans d'arreu del món.
Perquè han estat realitzats durant aquest 2020.
En un dels pitjors escenaris possibles.
Una tasca, uns oficis, unes vides que han estat explicades en llenguatge audiovisual per a professionals de la realització implicats al 100% amb el nostre sector.
Un maridatge que ens farà veure i gaudir d'imatges d'una bellesa poètica, un cop més, sorprenent.
Enguany, com a gran novetat, la Mostra es podrà veure a FILMIN, la plataforma de cinema més prestigiosa de l'Estat Espanyol.
Una oportunitat única, en una finestra meravellosa, que ens farà arribar al gran públic.
I no és la única novetat que hi haurà.
També, i obligats per la COVID19, farem una presentació de la Mostra digital, un documental ple de màgia, poesia visual i surrealisme, amb la Clara Sánchez-Castro com a guionista i protagonista, l'Alberto Redondo com a director i realitzador i el David Hierro com a director de producció.
Una peça audiovisual plena de subtils referències al món del cinema i de les sèries.
Us convidem a "jugar" amb nosaltres...
Tot plegat per projectar i impulsar i donar a conèixer, en diversos formats audiovisuals, el món de l'artesania.
La II Mostra Internacional d'Audiovisuals d'Artesania projectarà "El Paper, meravellosa invenció" (Catalunya, 2020), dirigit per Lluís Jené.
El Museu Molí Paperer de Capellades presenta aquest documental on reflexiona sobre el rol de l'ofici artesanal i de paperer en l'actualitat i ho fa amb grans professionals d'altres sectors creatius com el monge Jordi Puigdevall, de l'Abadia de Montserrat, Jordi Roca del Celler de Can Roca, el dissenyador Xavier Roca, la chef Carme Ruscalleda, l'escultor Jaume Plensa y la artista Jo Milne.
A la Mostra també es podrà veure la peça "Entre Redes" (Espanya, 2020), projecte de final de grau de la dissenyadora Amalia Puga, de l'Escola Elisava.
La seva professió, fonamental per al desenvolupament de l'economia local, està en risc d'extinció, per falta de relleu generacional.
La dissenyadora Amalia Puga s'incorpora a aquest col·lectiu de dones d'A Guarda (Galícia) en el procés de creació d'un producte, combinant la individualitat i valor dels seus tècniques artesanals pesqueres amb les possibilitats que ofereix el disseny i la innovació
De la mà la LOEWE Foundation, arriba el documental "GENTA ISHIZUKA" (Espanya/Japó, 2019), i ens endinsa en el taller i el món del darrer guanyador del prestigiós premi que atorga anualment aquesta fundació, l'artista expert en laca Urushi, Genta Ishizuka.
L'escultor, fotògraf i realitzador català resident a Finlàndia, Àlex Reig, torna a la Mostra amb "Hands on Glass 2- Quim i Txell" (Finlàndia/Catalunya, 2020).
La Mostra ha seleccionat també el premiat documental pel prestigiós festival FIFMA de França "La Vasija" (Espanya, 2016) de l'artesana i videocreadora Rafaela Pareja i el director Luis H.Pardo.
En col·laboració amb el Design Institute of Spain, la Mostra presenta el documental "MAKEAT" (Espanya, 2020), sobre aquesta start-up que està revolucionant el món de la gastronomia a través de la innovació, el disseny digital i la tecnologia.
A la Mostra, i en col·laboració amb l'Associació OFICIO&ARTE, es podrà veure el documental "Monona Álvarez: ceramista" (Espanya 2020) produït per FOACAL, una peça que s'endinsa en la trajectòria d'aquesta artesana que es defineix com terrissaire i ceramista, una barreja perfecta entre tradició i modernitat.
Un projecte audiovisual de la Sue Wetjen que ens apropa a la figura de Pedro Sañudo, artesà que des de l'any 1971 fins avui es dedica professionalment a l'artesania del cuir.
"Route Artlantique - African Creative Laboratory" (Catalunya/Regne Unit 2019) és el documental que presenta Ramon LLonch sota la direcció d' Aina Punsola, una producció de Route Artlantique, Escola Elisava i London College of Communication.
Aquesta peça narra l'experiència que cada any viuen a l'Àfrica un col·lectiu internacional d'estudiants i professors de disseny.
A la Mostra, en col·laboració amb Fundesarte, es recupera el projecte CRAFTS&MUSIC (Espanya 2020), amb un videoclip del director Alfonso González, amb el músic Pachi García Alis y AyF Tejedores com a protagonistes.
En aquesta peça artesania, música i realització audiovisual s'uneixen en per posar de relleu la connexió entre la música independent i l'artesania, dues disciplines de creació artística molt personal.